Un avion rus s-a prăbuşit în Turcia. Opt persoane au murit.
Opt persoane au murit după ce un avion rus de stingere a incendiilor s-a prăbuşit în sudul Turciei. Cele opt persoane aflate la bord, cinci militari ruşi şi trei turci, au murit în accident. O comisie aeronautică ruso-turcă va investiga circumstanţele producerii accidentului.
Opt persoane au murit după ce un avion rus de stingere a incendiilor s-a prăbuşit, sâmbătă, în sudul Turciei, anunţă autorităţile ruse şi turce, conform Agenţiei France-Presse şi cotidianului Ouest France."Am fost informaţi că un avion rus de stingere a incendiilor care decolase din Adana pentru a participa la acţiunile de stingere a incendiilor de vegetaţie din Kahramanmaras a suferit un accident", a anunţat Ministerul rus al Apărării.Potrivit autorităţilor turce, avionul, de tip Beriev-200, s-a prăbuşit într-o zonă muntoasă din regiunea Kahramanmaras. Cele opt persoane aflate la bord, cinci militari ruşi şi trei turci, au murit în accident.Autorităţile turce au trimis zeci de membri ai echipajelor de urgenţă, inclusiv cu un elicopter, la faţa locului.O comisie aeronautică ruso-turcă va investiga circumstanţele producerii accidentului.În ultimele săptămâni, în sudul Turciei au avut loc numeroase incendii de vegetaţie. Cele mai multe incendii au fost stinse, dar unele zone, precum Kahramanmaras şi Canakkale, continuă să fie afectate.